અમદાવાદ: શહેર પોલીસમાં ફરજ બજાવતા પોલીસકર્મીઓને રહેવા માટે બનાવાયેલી પોલીસ લાઇનમાં હાલમાં કોઇ મકાન ખાલી ન હોવાથી અનેક પોલીસકર્મીઓને બહાર મોટું ભાડું ચૂકવી રહેવું પડે છે ત્યારે જે પોલીસકર્મીને પોલીસ લાઇનમાં મકાન ફાળવવામાં આવ્યાં છે તે મકાન ભાડે આપી દેવાતાં હોવાનું બહાર આવ્યું છે. શહેરની એલિસબ્રિજ પોલીસ લાઇનમાં ૧ર થી ૧પ મકાન ભાડે આપી દેવાયાં છે. આ પાંચ મકાન એવી વ્ય‌િક્ત‌ઓ, જે પોલીસકર્મી નથી અને સાત મકાન એવી વ્યક્તિઓ, જે પોલીસકર્મીઓ છે તેમને ભાડે અપાયાં છે. શહેરમાં શાસ્ત્રીનગર પોલીસ લાઈન, બાપુનગર પોલીસ લાઈન, બાગે ફિરદોસ્ત પોલીસ લાઈન તેમજ શાહીબાગ પોલીસ લાઈન મળી કુલ ૨૦થી વધુ પોલીસ લાઈન અાવેલી છે.